Сёння воданапорная вежа — адзіная захаваная пабудова ў Румлёва, дзе некалі была памешчыцкая сядзіба з вялікім паркам ды знаходзіліся царскія, а потым польскія вайсковыя часткі. Яна стаiць на самым краі стромкага схілу — заходняй мяжы лесапарку, быццам дазорца. Яе пабудавалі ў 1880-х, а ў 1930-м рэканструявалі польскія вайскоўцы. Дужыя каменныя сцены вытрымалі націск часу, а вось дах не выстаяў. Зараз вежа без дзвярэй, без даху, з размаляванымі прымітыўным графіці сценамі.